EU sponzor konferencije o borbi protiv trgovine ljudima
U Briselu je otvorena dvodnevna konferencija o evropskom i globalnom odgovoru na krijumčarenje ljudima. Konferencija ima za cilj snažni
Treći po redu skup ovog formata, kojem su prisustvovali svi koji u evropskim razmjerima nešto imaju reći na ovu temu, danas je podsjetio na problem krijumčarenja ljudima, posebno djecom i ženama, problem koji je daleko od svoga rješenja. Neko je na skupu pomenuo kako su podaci od prije par godina ukazivali da svake godine oko 150 hiljada žena i djece bude prokrijumčareno u Uniju, gdje ih, bez prava, zašite i dokumenata, kriminalci koji su dio medjunarodne kriminalne mreže zlostavljaju i zvjerski muče. “Marta ove godine Evropske komisija je usvoijila dva prijedloga, preporuke u ovoj oblasti. Prva se tiče krijumčarenja ljudima, a cilj joj je da se na neki način kažnjavanje nedjela poveže sa njihovim činjenjem. Tako kažemo kako želimo da se kriminalcima sudi čak i ako su kriminalna djela počinjena van naših granica," rekao je potpredsjednik Evropske komiisje i komesar za pravdu, Žak Baro. Privlačna snaga Evropske unije jeste magnet koji privlači krijumčare ljudima. Neki se učesnici konferencije pitaju da li i striktna pravila migracije, što će reći čvrsto zatvorena evropska vrata za legalne migrante, nisu jedan od razloga da žrtve krijumčarenja, tražeći šansu za boljim životom, svjesno padaju u ruke kriminalcima. Tim povodom, generalni direktor Medjunarodne organizacije za migracije, Vilijam Lejsi Sving je rekao: "Kakav uticaj na krijumčarenje ljudima ima migracijska politika? Da li je ona ta koja ljude baca u ruke krijumčara? Na ovom mjestu bi smo sami, duboko u sebi, trebali potražiti odgovor. Često ovdje imamo črvstu kontrolu migracija koja, moguće, na neki način tjera ljude u ilegalnu migraciju, čineći ih tako žrtvama kriminalaca". Konferencija o borbi protiv krijumčarenja ljudima sutra nastavlja rad a očekuje se da medju kriznim tačkama krijumčarenje bude pomenut i Zapadni Balkan - kompleksan i sastavljen od različito uspješnih sistema kontrole krijumčarenja ljudima, taj prostor, vjeruje se, i dalje ostaje jedno od područja gdje se mora uložiti znatno više kako bi izgubio raskršća svih vrsta krijumccarskih pravaca.